Eurovizijos dainų konkursas 2017
Eurovizijos dainų konkursas 2017 – 62-asis „Eurovizijos“ dainų konkursas, kuris vyko Ukrainoje jau antrą kartą. Renginio vieta buvo Tarptautinis parodų centras, esantis sostinėje Kijeve. Šalis teisę surengti konkursą iškovojo po Džamalos pergalės 2016 m. „Eurovizijoje“ su daina „1944“. Tai jau buvo antras kartas, kai Ukraina rengė konkursą šiame amžiuje (nuo 2000 metų), kadangi Ukraina konkursą rengė 2005 metais, irgi Kijeve. Pusfinaliai vyko 2017 m. gegužės 9 ir gegužės 11 d., finalas – gegužės 13 d. Konkursą vedė trys vyrai – Oleksandr „Alex“ Skichko, Volodymyr „Vova“ Ostapchuk ir Timur Miroshnychenko. Konkurse dalyvavo 42 šalys. Bosnija ir Hercegovina pasitraukė iš konkurso dėl finansinių priežasčių. Paskelbta, kad Rusija oficialiai pasitraukia iš 2017 m. „Eurovizijos“, kai 2015 metais Julija Samoilova neteisėtai surengė koncertą Kryme. Dėl šios priežasties Rusijos atstovei draudžiama įvažiuoti į Ukrainos teritoriją ir atstovauti savo šaliai su daina „Flame is Burning“. Nugalėtojas tapo Portugalijos atstovas Salvadoras Sobralis su daina „Amar pelos dois“, surinkusia 758 taškus. Tai pirmasis šalies laimėjimas konkurse. Portugalas triumfavo tiek žiuri balsavime, tiek telebalsavime. Tai taip pat buvo pirmas kartas, kai konkurse nugalėjo daina, kuri yra portugalų kalbos. Lietuvos atstovai Fusedmarc į finalą nepateko, o iš 42 šalių užėmė 39 vietą.